*Kivonat a Jászberény Városi Önkormányzat Képviselő-testületének 2019. február 13-án megtartott* ***rendes****,* ***nyílt* *ülésének*** *jegyzőkönyvéből*

***Jászberény Városi Önkormányzat Képviselő-testülete***

***18/2019. (II. 13.) határozata***

***a jászberényi 8794 hrsz-ú, természetben Jászberény, Gorjanc Ignác stny. 10. szám alatt található ingatlan bérbeadására kiírt nyilvános pályázat elbírálásáról***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 107. §-a által meghatározott hatáskörében eljárva, a Jászberény Város Önkormányzatának vagyonáról és a vagyongazdálkodás szabályairól szóló 13/2012. (III. 19.) önkormányzati rendelet (a továbbiakban: rendelet) 6. számú mellékletét képező Versenyeztetési Szabályzat alapján   
   **a VH Working Dog Service Kft**. (székhely: 5100 Jászberény, Ady Endre út 20, képviseli: Erdei Károly Zsolt ügyvezető) benyújtott **pályázatát érvénytelennek nyilvánítja** az alábbi okokra hivatkozva:

* a pályázó pályázatában vállalt határidők – több beruházási elem (pl.: vízcsövek cseréje, termálmedence fölé tető kialakítása) tekintetében is – a Kiíró által a pályázati hirdetményben rögzített, a megvalósításra nyitva álló határidőn túli időpontok,
* a pályázó pályázatában vállalt határidők – több beruházási elem (pl.: gyermekmedence megépítése, büfé átalakítása) tekintetében is – nem állapíthatóak meg egyértelműen, tekintettel arra, hogy a pályázat nem tartalmaz fix vállalt határidőt,
* a pályázó nem csatolt több, a pályázati hirdetmény szerinti nyilatkozatot (pl.: teljességi nyilatkozat, közfeladat-ellátási megállapodás megkötésére vonatkozó kötelezettség vállalás, a sportról szóló 2004. évi I. törvény szerinti önkormányzati feladatok ellátásában való közreműködés mértékéről szóló nyilatkozat).

1. **A Képviselő-testület a jászberényi 8794 hrsz-ú, 13592 m2 területű, kivett strandfürdő és udvar megnevezésű, természetben Jászberény, Gorjánc Ignác stny. 10. szám alatt található ingatlan (a továbbiakban: ingatlan)** **bérbeadására** kiírt **nyilvános** **versenytárgyalási eljárást** **eredménytelennek** **nyilvánítja**.

**Határidő:** azonnal

**Felelős:** Dr. Szabó Tamás polgármester

Kiss József, a PH Közgazdasági Iroda vezetője

**Erről:**

1. Jász-Nagykun-Szolnok Megyei Kormányhivatal – Szolnok
2. PH Közgazdasági Iroda – helyben
3. Képviselő-testület valamennyi tagja – helyben
4. Gazdasági és Tulajdonosi Bizottság valamennyi tagja – helyben
5. Irattár

**é r t e s ü l**.

|  |  |  |
| --- | --- | --- |
| ***Dr. Szabó Tamás sk.*** |  | ***Dr. Gottdiener Lajos sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2019. február 14.*

*(Dr. Bessenyei Lilla)*

*irodavezető*